Hei, denne artikkelen er over ett år gammel og kan inneholde utdatert informasjon

||| (Dagbladet): - Det var jo uvant. Det er ikke noe som skjer hver dag. Jeg kjørte med bilen i ettermiddag og merket at den var ganske nedstøvet, sier Tonje Johannessen til Dagbladet.

Hun og dattera opplevde nemlig å få aske fra vulkanutbruddet på Island på bilen.

- Det var merkelig. Da jeg kjørte begynte jeg etterhvert å studere hva det var, så gikk jeg ut og tok borti med fingrene. Jeg merket at det var noe i det som ikke skulle være der. Det glitret litt og var litt steinete, forteller hun.

Hun har aldri opplevd noe lignende før. Men det har Frank Olsen, som også fikk vulkansk aske på bilen.

- Jeg så med en gang hva det var, for jeg har opplevd det en gang før da jeg ble stoppet på vei for se på vulkanen i Napoli på begynnelsen av 70-tallet, sier Olsen til Dagbladet.

Han fortalte sin historie til NRK tidligere i dag.

- Det snødde noe så kolossalt i natt, og da jeg gikk ut i morges var hele bilen dekket av aske. Den så ikke ut! sier Olsen.

- Jeg tok litt borti med hånda og tok litt i munnen. Det var sånn syrlig svovelsmak.

